b'\n_START_ARTICLE_\nGregorio Ricci-Curbastro\n_START_SECTION_\nTinere\xc8\x9be\n_START_PARAGRAPH_\nViitorul matematician a urmat doar cursuri private, termin\xc3\xa2nd liceul la 16 ani, \xc3\xaen 1869, dup\xc4\x83 care s-a \xc3\xaenrolat la cursurile de filozofie-matematic\xc4\x83 ale Universit\xc4\x83\xc8\x9bii Sapienza din Roma. \xc3\x8en anul urm\xc4\x83tor, statul papal s-a pr\xc4\x83bu\xc8\x99it, iar Gregorio a fost chemat de tat\xc4\x83lm s\xc4\x83u \xc3\xaen ora\xc8\x99ul natal, Lugo. Apoi a urmat cursurile sale \xc3\xaen Bologna, dar dup\xc4\x83 doar un an s-a \xc3\xaenrolat la Scuola Normale Superiore din Pisa._NEWLINE_\xc3\x8en 1875, Ricci-Curbastro a terminat facultatea din Pisa, major\xc3\xa2nd \xc3\xaen fizic\xc4\x83 \xc8\x99i matematic\xc4\x83, av\xc3\xa2nd ca lucrare de diplom\xc4\x83 o tez\xc4\x83 de dizerta\xc8\x9bie \xc3\xaen ecua\xc8\x9bii diferen\xc8\x9biale intitulat\xc4\x83 \xe2\x80\x9eDespre cercet\xc4\x83rile lui Fuches privind ecua\xc8\x9bii diferen\xc8\x9biale liniare\xe2\x80\x9d. De-a lungul timpului, \xc3\xaen numeroasele sale c\xc4\x83l\xc4\x83torii, a studiat cu diver\xc8\x99i matematicieni de calibru precum Enrico Betti, Eugenio Beltrami, Ulisse Dini \xc8\x99i Felix Klein.\n_START_SECTION_\nStudii despre calculul diferen\xc8\x9bial absolut\n_START_PARAGRAPH_\n\xc3\x8en 1877, dup\xc4\x83 multe c\xc4\x83l\xc4\x83torii, Ricci-Curbastro a ob\xc8\x9binut o burs\xc4\x83 de studii la Technische_NEWLINE_Hochschule din M\xc3\xbcnchen, din landul Bavaria, iar ulterior a lucrat ca asistent al lui Ulisse Dini, profesorul s\xc4\x83u._NEWLINE_\xc3\x8en 1880, a devenit lector la catedra de matematici a Universit\xc4\x83\xc8\x9bii din Padua, unde a predat geometria riemannian\xc4\x83 \xc8\x99i formele diferen\xc8\x9biale p\xc4\x83tratice._NEWLINE_\xc3\x8en aceast\xc4\x83 perioad\xc4\x83 a format un grup de cercetare \xc3\xaen care l-a inclus pe Tullio Levi-Civita, care a devenit unul din cei mai buni elevi ai s\xc4\x83i, cu care a scris tratatul fundamental despre calculul diferen\xc8\x9bial absolut (cunoscut de asemenea sub denumirea comun\xc4\x83 de \xe2\x80\x9ecalcul diferen\xc8\x9bial Ricci\xe2\x80\x9d) \xc3\xaen coordonate de calcul tensorial aplicat suprafe\xc8\x9belor Riemann (dup\xc4\x83 matematicianul german Bernhard Riemann), care au devenit ulterior lingua franca a teoriei celebre a relativit\xc4\x83\xc8\x9bii generalizate._NEWLINE_De fapt, calculul diferen\xc8\x9bial absolut a avut un rol crucial \xc3\xaen crearea \xc8\x99i dezvoltarea teoriei relativit\xc4\x83\xc8\x9bii generalizate, a\xc8\x99a dup\xc4\x83 cum Albert Einstein recunoa\xc8\x99tea deschis \xc3\xaentr-o scrisoare adresat\xc4\x83 de acesta nepotului (de unchi) al lui Ricci-Curbastro. \xc3\x8en acea celebr\xc4\x83 lucrare a sa, Ricci-Curbastro identifica un a\xc8\x99a numit ulterior Tensor Ricci, care urma s\xc4\x83 aibe o importan\xc8\x9b\xc4\x83 vital\xc4\x83 \xc3\xaen construirea \xc8\x99i dezvoltarea celebrei teorii a relativit\xc4\x83\xc8\x9bii generalizate.'